Den blir 60–150 cm høy. Hele planten er grågrønn, ofte med purpurskjær. Bladene er elliptiske til nesten runde og butte. De nedre bladene har en kort stilk, mens de øvre omslutter stengelen. Blomstene er gule og sitter i skjermer med 5–10 stråler. Det er 5–6 småsvøpblad; de er ovale, spisse, gulgrønne og danner en iøynefallende kopp rundt småskjermene. Frukten er avlang og 3 mm lang. Blomstringstiden er juni–juli.